
MUNICIPIUL TIMIŞOARA                                                         

DIRECŢIA ECONOMICA
BIROUL EVIDENTA MIJLOACELOR FIXE

NR. SC2021-8256/29.03.2021
REFERAT DE  APROBARE  A PROIECTULUI DE HOTĂRÂRE 

privind trecerea din domeniul public al municipiului Timişoara în domeniul privat 

al municipiului Timişoara, a unor mijloace fixe de natura reţelelor de termoficare aflate pe raza  municipiului Timişoara, în vederea casării

          Prin adresa nr 6569/26.03.2021, înregistrată la Primăria Municipiului Timişoara, SC COLTERM SA a solicitat promovarea unui Proiect de Hotărâre Consiliu Local, care să aprobe trecerea din domeniul public al Municipiului Timişoara, în domeniul privat al Municipiului Timişoara, trei reţele de termoficare, în vederea casării. 
          Aceste mijloace fixe fac parte din domeniul public al Municipiului Timişoara şi în administrarea SC COLTERM SA, în baza Contractului de concesiune nr. 02/170, încheiat în data de 01.04.2004.                      
           SC COLTERM SA  motivează propunerea de scoatere din evidenţă prin casare a reţelelor de termoficare,  datorita  nefolosirii unei porţiuni întregi din reţeaua de termoficare precum si datorita faptului ca acestea au durata de viata depasita.
            Bunurile sunt înscrise în evidenţa mijloacelor fixe ale Primăriei Municipiului Timişoara, sub numerele de inventar:17928 – conducte term.canale vizitabile,17919 – retele tremoficare sud si 17920 – retele tremoficare nord, (iar la Colterm cu numerele 126118 ,126095 si 126096), la o valoare totală de 3.211.412,20 lei, inscrise in anexa 1.          

 Conform O.U.G. nr.57/2019, art.286, alin.4, ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”.

 Conform prevederilor Ordonanței de Urgență nr.57/2019 - privind codul Administrativ, art.361, alin.2, ”Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
Luând în considerare faptul că, mijloacele fixe menționate mai sus, nu sunt de uz sau de interes public, aceste mijloace fixe făcând parte din domeniul public al Municipiului Timişoara conform HG977/2002 şi aflate în administrarea SC COLTERM SA,conform, Contractului de concesiune nr. 02/170, încheiat în data de 01.04.2004.                       şi sunt cuprinse în evidenţa mijloacelor fixe ale Primăriei Municipiului Timişoara, iar conform Ordonanței de Urgență nr.57/2019-privind codul administrativ, art.286, alin.4, domeniul public fiind definit astfel, "Domeniul public al comunei, al orașului sau al municipiului este alcătuit din bunurile prevăzute în anexa nr.4, precum și alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public național ori județean", motiv pentru care considerăm oportună și necesară aprobarea trecerii din domeniul public al Municipiului Timişoara în domeniul privat al Municipiului Timişoara, a unor mijloace fixe  aflate în administrarea Societăţii de Transport Public Timişoara, în vederea scoaterii din funcţiune, dezmembrării, casării şi valorificării materialelor rezultate din dezmembrarea acestora.

